દરમિયાનમાં લોકસભાની ચૂંટણીની સાથે-સાથે જે રાજ્યોમાં વિધાનસભાની ચૂંટણીઓ પણ આવવાની છે તે રાજ્યોની સરકારો પણ પેટ્રોલ-ડીઝલના ભાવોને લઈને ચિંતામાં છે. તેમના માટે તો એક તરફ કૂવો અને બીજી તરફ ખાઈ જેવી સ્થિતિ છે. પેટ્રોલ-ડીઝલ પર વેટ ઘટાડે તો રાજ્યની આવક ઘટે અને ન ઘટાડે તો જનતાનો રોષ સહન કરવો પડે. આ બધાની વચ્ચે, કેટલાક રાજ્યોએ વેટ ઘટાડવાની પહેલ કરી છે. હાલ રાજસ્થાન, આંધ્ર પ્રદેશ અને પશ્ચિમ બંગાળે વેટ ઘટાડી પેટ્રોલ-ડીઝલના ભાવમાં ઘટાડો કર્યો છે.